text: Братът на изчезналия Янек Миланов призова главния прокурор да дойде в Дупница - DenNews.bg
  С видеообръщение Марио Миланов отправи апел към институциите с молбата да се действа максимално ефективно за откриването на 43-годишният Янек, който изчезна в нощта на 31 юли, а последно е видян в джипа на бившия гард на Братя Галеви – Васил Капланов-Каплата.
  Последно Янек е засечен от камери, че се намира в джипа на Капланов.
  Още същата нощ приятели не успяват да се свържат с него, защото телефонът му е изключен.
  От този момент Янек е в неизвестност.
  Капланов е викан на разпит в полицията, но е освободен и до момента е на свобода.
  Последно Янек е видян в автомобила на Васил Капланов-Каплата, бивш охранител на Братя Галеви, и от тогава е в неизвестност.
  В момента се води разследване за отвличане.
  От наблюденията ми до момента и информацията която имам, вярвам, че отвличането е било внимателно планирано.
  Нека е ясно, че това обръщение и действия нямат политическа цел.
  Аз не съм тук да критикувам и да давам оценка за работата на институциите и полицията.
  Искам да направим всичко възможно и да открием моя брат Янек сега.
  Изминаха 17 денонощия от както той е в неизвестност!
  Искам полицията да разследва ефективно!
  Призовавам главния прокурор на Република България да дойде в Дупница и да направи каквото е необходимо, за да намерим Янек!
  Имаме нужда от пълната подкрепа на институциите, властите и организациите в Дупница, София и Брюксел.
  Имаме нуждата от подкрепата на медиите, за да помогнем на полицията и да открием Янек.
  Ние трябва да вярваме в справедливостта и полицията.
  Сигурно има гнили ябълки, но знам, че там има невероятни хора, които правят невъзможното, за да помогнат.
  Благодаря на полицията за невероятните усилия, които полага.
  Благодаря на смелите хора, които създадоха и подпомагат групата "Къде е Янек", която расте с всяка изминала минута.
  Искам да изкажа благодарността си към всички институции, които оказват подкрепа в случая.
  Благодаря на всички хора, медии и приятели, които активно помагат да намерим Янек.
  Накрая искам да кажа на всички, че Янек е невероятен човек и мой брат.
  Много ми липсваш!", казва във видеообръщението си Марио.
  По данните от свидетели към момента най-вероятната причина за случилото се е отношения между Янек и бившата съпруга на Капланов, която имала интерес към 43-годишния изчезнал мъж.